wickkiey/tamil-wikipedia-chunked huggingface dataset:
# LOOL MEEM SAAS

## சோசலிச மேற்குநாடுகள் கருத்து வேறுபாடு

சோசலிச நாடுகளின் தொகுதி ஏனைய உரிமைகளோடு அந்நாடுகளின் கொள்கைப் படியான நிலைப்பாட்டினைப் பிரதிபலிக்கும் சமூக பொருளாதார உரிமைகளும் உள்ளடக்கப்பட வேண்டும் என வலியுறுத்தியது. ஆனால் மறுபுறத்தில் ஐக்கிய அமெரிக்காவும் மேற்கு ஐரோப்பிய நாடுகளும் சர்வதேச மனித உரிமைகள் என்ற போக்கிலமைந்த குடியியல் அரசியல் உரிமைகளை முன்னையதிற்குப் பதிலாக உள்ளடக்குமாறு மிகக் கடுமையான உந்து சக்தியைக் கொடுத்தன. இந்த இணக்கம் செயற்பட முடியாத கருத்தியல் வேறுபாடானது உலக நாடுகளை இருவேறு துருவங்களாக ஆக்கியதுடன் குடியியல் அரசியல் உரிமைகள் மற்றும் பொருளாதார கலாசார உரிமைகள் எனும் இருவேறு சர்வதேச சமவாயங்களை உருவாக்கி அவை 1966 ஆம் ஆண்டில் அங்கீகரிக்கப்படவும் வழி வகுத்தது. ஐக்கிய நாடுகள் சபையின் தேவைப்பாடாக அமைந்த எண்ணிக்கையான அங்கத்துவ நாடுகளின் அமுல்படுத்துவதற்கான ஒப்புதல் அல்லது சீராக்கங்களைப் பெற்றுக்கொண்டபின் ஒரு தசாப்தத்தின் பின்னர் அமுலுக்கு வந்தன. அதாவது 1976 ஆம் ஆண்டில். இது தவிர மனித உரிமைகளைப் பாதுகாப்பது தொடர்பாக ஐ.நா.சபையினால் வேறு பல ஒப்பந்தங்களும் நிறைவேற்றப்பட்டன.  
அவ்வகையில் சிறுவர் உரிமைகள், பெண் உரிமைகள், பெண்களுக்கு எதிரான அனைத்து ஓரங்கட்டலுக்கு எதிரான உரிமைகள், அகதிகளுக்கான உரிமைகள், சுற்றாடல் உரிமைகள், தொழிலாளர்களுக்கான உரிமைகள் போன்ற உரிமைகள் தனித்தனியாக அங்கீகரிக்கப்பட்டன.
# LOOL MEEM SAAS

## மனித உரிமைகளுக்கும் அடிப்படை உரிமைகளுக்கும் இடையிலான வேறுபாடுகள்

மனிதன் மனிதனாக வாழ்வதற்கு அவசியமான உரிமைகள் அனைத்தையும் மனித உரிமைகள் என வரையறுக்கலாம். உயிர் வாழ்வதற்கான உரிமைகள், கருத்து வெளியிடுவதற்கான சுதந்திரம் ஆகியவற்றை உள்ளடக்கியதாக ஒரு மனிதன் சுதந்திரமாக வாழ்வதற்கான அடிப்படையான அம்சங்கள் என வரையறுக்கலாம். இது செயற்பாட்டில் இன்னொருவருடைய செயற்பாடுகளைப் பாதிக்கக் கூடாததாகவும் இருத்தல் வேண்டும். மனிதன் தனது இயற்கையான தேவைகளை நிறைவேற்றிக் கொள்வதற்காகவுள்ள வழிமுறைகள் என்றும் வேறு வகையில் கூறலாம். ஆரம்ப காலங்களில் மனிதன் கட்டுப்பாடற்ற பூரணத்துவமான உரிமைகளை அனுபவித்து வந்தான். காலம் செல்லச்செல்ல மக்கள்தொகை வளர்ச்சி அதிகரிப்பினால் வளங்கள் அருகி வரத் தொடங்கியதன் விளைவாக மனிதன் ஏற்கெனவே அனுபவித்து வந்த உரிமைகளை அனுபவிப்பதில் தடைகளும் இடையூறுகளும் ஏற்படத் தொடங்கின. இதன் காரணமாக மனிதன்- மனிதனாக வாழ்வதற்கு அடிப்படையான உரிமைகள் எவை என வரையறுக்க வேண்டிய தேவை ஏற்பட்டது.  
உலகம் முழுவதுலும் மனித உரிமைகளை அனுசரித்து நடந்து கொள்ளல் தொடர்பில் உள்நாட்டிலும் சர்வதேச ரீதியாகவும் அதிகளவிலான அழுத்த அதிகரிப்பு இருந்து வருகின்ற போதிலும் உலகின் பல பாகங்களில் சர்வதேசரீதியாக அங்கீகரிக்கப்பட்ட நியமங்கள் மீதான பாரிய மீறுகைகள் கட்டுமீறியவையாகவே தொடர்ந்து கொண்டிருக்கின்றன.  
உயிர் வாழ்வதற்கான உரிமைகள் கருத்துவெளியிடுவதற்கான சுதந்திரம், சித்திரவதையிலிருந்தும், மனிதாபிமானமற்ற நடத்துகை என்பவற்றிலிருந்தும் தங்களைப் பாதுகாத்துக் கொள்வதற்கான சுதந்திரம் மற்றும் ஏனைய பொதுவிலமைந்த தரங்களை அடைவதற்கான உரிமைகள் எல்லா தேசிய இனங்களையும் சேர்ந்த எல்லா மக்களும் அவற்றை எய்தும் வாய்ப்புக்கள் அணுக முடியாத அளவு தொலைவிலேயே இன்னும் காணப்படுகின்றன. பொதுவான உரிமைகளாக அங்கீகரிக்கப்பட்ட அனைத்து உரிமைகளும் ஐ.நா.சபையாலும் ஏனைய நிறுவனங்களினாலும் வெளியிடப்பட்டுள்ள உலகளாவிய ரீதியில் அமைந்த பொதுவான உரிமைகளை மனித உரிமைகள் என்ற பகுதியில் உள்ளடக்கலாம். அத்தோடு மனித உரிமைகள் எனும்போது அனைத்து மக்களும் அங்கீகரிக்க்கூடிய சர்வதேச அங்கீகாரத்தைப்பெற்ற உரிமைகளாகும்.  
ஆனால் அடிப்படை உரிமைகள் என்பது குறித்த நாட்டு அரசியல் யாப்பினால் உருவாக்கப்பட்ட உரிமைகளாகும். இவ் அடிப்படை உரிமைகளானது மீறப்பட்டால் உள்நாட்டுச் சட்டதிட்டங்களுக்கமைய நீதிமன்றங்களில் வழக்குத் தாக்கல் செய்தோ அல்லது அது தொடர்பான நிறுவனங்களில் முறைப்பாடு செய்தோ நிவாரணம் பெற்றுக் கொள்ளமுடியும்.  
அதேநேரம் பொதுவான மனித உரிமைகள் மீறப்பட்டால் உள்நாட்டில் நிவாரணம் பெற முடியாது
# எஸ். பி. பாலசுப்பிரமணியம்

**எஸ். பி. பாலசுப்பிரமணியம்** (*S. P. Balasubrahmanyam*; 4 சூன் 1946 – 25 செப்டம்பர் 2020), இந்தியத் திரைப்படப் பின்னணிப் பாடகரும், இசையமைப்பாளரும், நடிகரும், தயாரிப்பாளரும் ஆவார். இவர் **எஸ்.பி.பி.** (SPB) என்ற முன்னெழுத்துகளாலும் **எஸ். பி. பாலு** என்றும் பரவலாக அறியப்படுகிறார். தெலுங்கு, தமிழ், கன்னடம், இந்தி, மலையாளத் திரைப்படங்களில் அதிகமாகப் பணியாற்றியுள்ளார். 1966 முதல் திரைப்படங்களில் பாடத் தொடங்கி, 40,000-இற்கும் அதிகமான பாடல்களை 16 இந்திய மொழிகளில் பாடியுள்ளார். இவர் "பாடும் நிலா"
என்று அழைக்கப்படுகிறார்.  
பாலசுப்பிரமணியம் கன்னடம், தெலுங்கு, தமிழ், இந்தி மொழிகளில் ஆறு சிறந்த ஆண் பின்னணிப் பாடகருக்கான தேசியத் திரைப்பட விருதுகளையும்; ஆந்திர மாநிலத்தின் 25 நந்தி விருதுகளையும், பல கருநாடக அரசு, தமிழ்நாடு அரசு விருதுகளையும் பெற்றுள்ளார். அத்துடன், பிலிம்பேர் விருது, ஆறு தென்னிந்திய பிலிம்பேர் விருதுகள் ஆகியவற்றையும் வென்றுள்ளார். உலக அளவில் அதிக எண்ணிக்கையிலான பாடல்களைப் பாடியதற்காக கின்னஸ் உலக சாதனைகள் புத்தகத்தில் இடம் பிடித்துள்ளார். 2012-இல், இந்தியத் திரைத்துறைப் பங்களிப்புகளுக்காக என்.டி.ஆர் தேசிய விருது இவருக்கு வழங்கப்பட்டது. 2016-இல் இந்தியத் திரைப்பட ஆளுமைக்கான வெள்ளி மயில் விருது வழங்கப்பட்டது. இந்திய அரசு இவருக்கு பத்மசிறீ (2001), பத்ம பூசண் (2011) விருதுகளையும் வழங்கிச் சிறப்பித்தது. சனவரி 2021-இல் இவருக்கு இந்தியாவின் குடிமை விருதுகளில் இரண்டாவது உயரிய விருதான பத்ம விபூசண் வழங்கப்படுவதாக அறிவிக்கப்பட்டது. நவம்பர் 2021-இல் பத்ம விபூசண் விருது இவரின் மறைவிற்குப் பின்பு இந்திய அரசால் வழங்கப்பட்டது. இவருடைய மகன் எஸ். பி. பி. சரண் விருதினைப் பெற்றார்.  
பாலசுப்பிரமணியம் 2020 செப்டம்பர் 25-இல் கோவிடு-19 தொற்றினால் பாதிக்கப்பட்டுக் காலமானார்.
# எஸ். பி. பாலசுப்பிரமணியம்

## தொடக்க வாழ்க்கை

இசை வெளியீட்டில் பாடும் நிலா]]
பாலசுப்பிரமணியம், தெலுங்குக் குடும்பத்தைச் சேர்ந்த, எஸ். பி. சாம்பமூர்த்தி, சகுந்தலம்மா இணையருக்கு மகனாக சென்னை மாகாணம், சித்தூர் மாவட்டம், கோணேட்டம்பேட்டை எனும் சிற்றூரில் பிறந்தார். மாநிலப் பிரிவினைக்குப் பின் கோணேட்டம் பேட்டை தமிழ்நாட்டின் பக்கம் வந்தது. அது இன்றைய திருவள்ளூர் மாவட்டத்தில் உள்ளது. இவருடைய தந்தை நெல்லூரைச் சேர்ந்தவர். தாய் கோணேட்டம் பேட்டையைச் சேர்ந்தவர். பாலசுப்பிரமணியத்தின் குடும்பத்தினர் இவரின் சிறு வயதிலேயே நெல்லூருக்கு வந்தனர். சாம்பமூர்த்தியின் முதல் மனைவி இறந்ததால், சகுந்தலம்மாவை
இரண்டாவதாக மணந்தார். சாம்பமூர்த்தியின் முதல் மனைவிக்கு மகள் ஒருவரும், மகன் ஒருவரும் பிறந்தனர். இவருடைய தந்தை சாம்பமூர்த்தி, அரிகதை காலட்சேபக் கலைஞர் ஆவார். பாலசுப்பிரமணியத்திற்குப் பின்னர் பிறந்த இரண்டு தம்பிமாரில் ஒருவர் இறந்துவிட்டார். பின்னர் இரண்டு தங்கையரும், தம்பி ஒருவரும், இரண்டு தங்கையரும் பிறந்தனர். இவர்களில் பாடகி எஸ். பி. சைலஜா கடைசித் தங்கை ஆவார். மகன் எஸ். பி. பி. சரணும் பிரபலமான பாடகரும், நடிகரும், தயாரிப்பாளரும் ஆவார். பாலசுப்பிரமணியத்தின் தாயாருக்குப் பாலுவைச் சேர்த்து 4 மகன்களும் 4 மகள்களும் பிறந்தனர்.  
பாலசுப்பிரமணியம் இசை ஆர்வத்தை இளவயதிலேயே வளர்த்து, தன் தந்தை அரிகதை வாசிக்கும் பொழுது கவனித்து, ஆர்மோனியம், புல்லாங்குழல் போன்ற இசைக் கருவிகளை வாசிக்கவும் தேர்ச்சி பெற்றார். இவர் பொறியாளராக வேண்டும் என்ற நோக்கத்தோடு அனந்தபூர், ஜே.என்.டி.யு பொறியியல் கல்லூரியில் மாணவராகச் சேர்ந்தார். குடற்காய்ச்சலால் பாதிக்கப்பட்ட பாலசுப்பிரமணியம் படிப்பைப் பாதியில் நிறுத்திவிட்டு சென்னையில் உள்ள பொறியியல் கல்லூரியில் சேர்ந்து படித்தார்.  
இசையில் அதிக நாட்டம் கொண்ட பாலசுப்பிரமணியம், கல்லூரியில் படிக்கும் போதே பல பாட்டுப் போட்டிகளில் கலந்து கொண்டு பரிசுகளைப் பெற்றார். 1964 ஆம் ஆண்டு சென்னையை மையமாகக் கொண்ட தெலுங்குக் கலாச்சார நிறுவனம் நடத்திய இசை நிகழ்ச்சியில் பாடி முதல் பரிசைப் பெற்றார். ஆரம்பகாலத்தில் மெல்லிசைக் குழு ஒன்று நடத்தி வந்தார். இக்குழுவில் அனிருத்தா (ஆர்மோனியம்), இளையராஜா (கிட்டார், ஆர்மோனியம்), பாஸ்கர், கங்கை அமரன் (கிட்டார்) போன்றோர் பங்கு பெற்றனர். இவர்களோடு சேர்ந்து எஸ்பிபி இசை நிகழ்ச்சிகளையும் நாடகக் கச்சேரிகளில் பாடல்கள் பாடுவதையும் வழக்கமாக கொண்டிருந்தார். எஸ். பி. கோதண்டபாணி, கண்டசாலா ஆகியோர் நடுவராக இருந்து பங்குபெற்ற பாடல் போட்டியில் சிறந்த பாடகராகத் தேர்ந்தெடுக்கப்பட்டார். அடிக்கடி இசையமைப்பாளர்களைச் சந்திப்பதும், பாட வாய்ப்புக் கேட்பதுமாக இருந்த இவருக்கு முதல் போட்டிப் பாடல் பி. பி. ஸ்ரீனிவாஸ் பாடிய 'நிலவே என்னிடம் நெருங்காதே' என்ற பாடலாகும். பி. பி. ஸ்ரீனிவாஸ் இவருக்கு தெலுங்கு, தமிழ், இந்தி, கன்னடம், மலையாளம், சமசுகிருதம், ஆங்கிலம், உருது போன்ற பல மொழிகளில் தனது பாடல்களை எழுதிக் கொடுத்துள்ளார்.
# எஸ். பி. பாலசுப்பிரமணியம்

## இசைப்பணி

### 1960கள்–1970கள்

குடும்பத்தினரால் கௌரவிக்கப்பட்டபோது]]
பாலசுப்பிரமணியம் பின்னணிப் பாடகராக முதன் முதலில் 1966 திசம்பர் 15 அன்று *சிறீ சிறீ சிறீ மரியாத ராமண்ணா*(1967) என்ற தெலுங்குத் திரைப்படத்திற்காக எஸ். பி. கோதண்டபாணியின் இசையில் பாடினார். இப்பாடல் பதிவான எட்டாம் நாளில் கன்னடத்தில் *நக்கரே அதே சுவர்க* என்ற திரைப்படத்திற்காகப் பாடினார். இவரது முதலாவது தமிழ்ப் பாடல் எம். எஸ். விஸ்வநாதன் இசையில் எல். ஆர். ஈஸ்வரியுடன் *ஓட்டல் ரம்பா* என்ற திரைப்படத்திற்காகப் பாடிய "அத்தானோடு இப்படி இருந்து எத்தனை நாளாச்சு" என்பதாகும். ஆனால் இத்திரைப்படம் வெளிவரவில்லை. அடுத்ததாக 1969-இல் சாந்தி நிலையம் படத்தில் வரும் *இயற்கையெனும் இளையகன்னி* என்ற பாடலை ஜெமினி கணேசனுக்காகப் பாடினார். ஆனால் இப்படம் வெளிவரும் முன்பே எம்.ஜி.ஆருக்காக அடிமைப் பெண் திரைப்படத்தில் பாடிய *ஆயிரம் நிலவே வா* பாடல் வெளிவந்தது. இதுவே இவர் பாடி வெளிவந்த முதலாவது திரைப்படம் ஆகும். எஸ். ஜானகியுடன் இவர் பாடிய முதலாவது பாடல் கன்னிப் பெண் (1969) படத்திற்காக "பௌர்ணமி நிலவில் பனி விழும் இரவில்" என்பதாகும். இதன் பின்னர் இவர் ஜி. தேவராஜனால் *கடல்பாலம்* என்ற திரைப்படத்தில் மலையாளத் திரைத்துறைக்கும் அறிமுகமானார்.
# எஸ். பி. பாலசுப்பிரமணியம்

## இசைப்பணி

### 1980கள்

பாலசுப்பிரமணியம் 1979-இல் வெளிவந்த சங்கராபரணம் என்ற திரைப்படத்திற்காகப் பாடல்களைப் பாடியதன் மூலம் உலகளவில் பிரபலமானார். சங்கராபரணம் தெலுங்குத் திரையுலகில் சிறந்த திரைப்படமாகக் கருதப்படுகிறது. கே. விஸ்வநாத்தின் இயக்கத்தில் வெளிவந்தது. விஸ்வநாத் பாலசுப்பிரமணியத்தின் பெரியப்பா மகன் ஆவார். இத்திரைப்படத்தின் பாடல்கள் அனைத்தும் கே. வி. மகாதேவனால் கருநாடக இசை மெட்டுகளில் உருவாக்கப்பட்டது. பாலசுப்பிரமணியம் முறையாக கருநாடக இசையைக் கற்கவில்லை என்றாலும் கேள்வி ஞானத்தை வைத்து சங்கராபரணம் பாடல்களைப் பாடினார். இத்திரைப்படத்திற்காக இவர் தனது முதலாவது சிறந்த ஆண் பின்னணிப் பாடகருக்கான தேசியத் திரைப்பட விருதைப் பெற்றார். இவரது முதலாவது இந்தித் திரைப்படம் *ஏக் தூஜே கே லியே* (1981) இவருக்கு இரண்டாவது தேசிய விருதையும் பெற்றுக் கொடுத்தது. கே. பாலசந்தர் இதனை இயக்கினார். தமிழ்த் திரையிசையில் இளையராஜா, பாலசுப்பிரமணியம், ஜானகி இணைப்பில் வெற்றிப்பாடல்கள் நிறைய உள்ளன. இவற்றில் கருநாடக இசையமைப்பில் வெளியான *சலங்கை ஒலி* (1983) பாடல்களுக்கு இளையராஜாவும் பாலசுப்பிரமணியமும் தேசிய விருதுகள் பெற்றனர். *சிப்பிக்குள் முத்து* (1986), *உருத்திரவீணா* (தெலுங்கு, 1988) இவர்கள் இருவருக்கும் மீண்டும் தேசிய விருதுகளைப் பெற்றுக் கொடுத்தன. இளையராஜா மட்டுமல்லாது இடைக்காலத்தில் இசையமைத்த எல்லா இசையமைப்பாளர்களின் இசையிலும் பின்னணி பாடியிருக்கிறார்.  
1989 முதல் பாலசுப்பிரமணியம் இந்தி நடிகர் சல்மான் கானுக்குப் பின்னணி பாடிவந்தார். *மைனே பியார் கியா* (1989) இந்திப் படம் பெரும் வெற்றி பெற்றது. இத்திரைப்படத்தில் எல்லாப் பாடல்களையும் இவரே பாடினார். எல்லாப் பாடல்களும் வெற்றி பெற்றது மட்டுமல்லாது *தில் தீவானா* பாடல் சிறந்த பின்னணிப் பாடகருக்கான பிலிம்பேர் விருதினையும் இவருக்கு வாங்கிக் கொடுத்தது. இவர் 90களிலும் காதல் இரசனையோடு கானின் திரைப்படங்களுக்குப் பாடினார். இவற்றில் குறிப்பிடத்தக்கதாக *ஹம் ஆப்கே ஹைன் கௌன்* திரைப்படம் பெரும் வெற்றி பெற்றது. இப்படத்தில் லதா மங்கேசுக்கருடன் இவர் பாடிய *திதி தேரா தேவர் தீவானா* பாடல் மிகவும் பிரபலமானது. இவற்றின் மூலம் பாலசுப்பிரமணியம் இந்திய அளவில் மிகச்சிறந்த பின்னணிப் பாடகர்களில் ஒருவராக இனங்காணப்பட்டார்.
# எஸ். பி. பாலசுப்பிரமணியம்

## இசைப்பணி

### 1990கள்

௭ஸ் பி பாலசுப்பிரமணியம் 1990களில் இசையமைப்பாளர்களான தேவா, வித்யாசாகர், எம். எம். கீரவாணி , எஸ். ஏ. ராஜ்குமார், பரத்வாஜ் போன்றோரின் இசையில் நிறைய பாடல்களைப் பாடினார். ஆனால் மிகப்பெரிய வெற்றி என்று சொன்னால் அது ஏ. ஆர். ரகுமான் இசையில் பாடிய பாடல்களாகும். ஏ. ஆர். ரகுமானின் முதலாவது படமான *ரோஜாவில்* மூன்று பாடல்களைப் பாடினார். இதற்குப் பிறகு நிறைய பாடல்களை ரகுமானின் இசையில் நீண்ட காலமாகவும் பாடிவந்தார். புதிய முகம் திரைப்படத்தில் "ஜுலை மாதம் வந்தால்" என்ற பாடலை அனுபமாவோடு பாடினார். கிழக்குச் சீமையிலே திரைப்படத்தில் "மானூத்து மந்தையிலே மாங்குட்டி" என்ற பாடல் நாட்டுப்புற நடையில் வித்தியாசமாகப் பாடினார். டூயட் திரைப்படத்தில் ஏறத்தாழ எல்லாப் பாடல்களையும் பாடினார். மின்சார கனவு படத்தில் "தங்கத்தாமரை மகளே" பாடலுக்காக சிறந்த பின்னணிப் பாடகருக்கான தேசிய விருது இவருக்கு 1996-ஆம் ஆண்டு கிடைத்தது. இதுதான் இவருக்கு கிடைத்த ஆறாவது தேசிய விருதாகும்.  
பாலசுப்பிரமணியம் இசையமைப்பாளர் அம்சலேகாவின் இசையில் கன்னடத் திரைப்படங்களுக்குப் பாடல்கள் பாடியுள்ளார். அம்சலேகாவின் *பருவ காலம்* ஒரு வெற்றிப் படமாக அமைந்தது. நிறைய பாடல்களை அம்சலேகாவின் இசையில் பாடினார். இவருடைய ஐந்தாவது தேசிய விருது அம்சலேகாவின் இசையில் பாடியதற்காகக் கிடைத்தது. *கனயோகி பஞ்சக்சரி காவாயி* (1995) திரைப்படத்தில் "உமண்டு குமண்டு" பாடலுக்காக, சிறந்த பின்னணிப் பாடகருக்கான இந்தியத் தேசிய விருதை அம்சலேகாவின் இந்துஸ்தானி இசையில் பாடியதன் மூலம் பெற்றார்.  
2013-ஆம் ஆண்டு வெளியான *சென்னை எக்ஸ்பிரஸ்* என்ற திரைப்படத்தில் நடிகர் சாருக் கானுக்காக விசால்-சேகரின் இசையில் "நிக்கல் நா சாயி சென்னை எக்ஸ்பிரஸ்" என்ற தலைப்புப் பாடலை பாடினார். இப்பாடல் பதினைந்து ஆண்டுகளுக்குப் பிறகு இந்தி திரையிசையில் பாடியதாகும். பாலசுப்பிரமணியம் 2015 சனவரி மாதம் மத்திய அரசின் தூய்மை இந்தியா திட்டத்திற்கு ஆந்திர மாநிலத்தின் தூதராக நியமிக்கப்பட்டார். இவர் சமயங்களைக் கடந்து பக்திப்பாடல்கள் பல பாடியுள்ளார். இதற்காக 2015ஆம் ஆண்டிற்கான கேரள அரசின் "அரிவராசனம்" விருது பெற்றார்.  
மே 2020-இல், கோவிட்-19 பெருந்தொற்று சூழலில் பணியாற்றும் சுகாதாரப் பணியாளர்கள், மருத்துவர்கள், இராணுவத்தினர், காவல்துறையினர், அரச ஊழியர்களுக்கு அர்ப்பணிக்கும் முகமாக இளையராஜாவின் இசையில் "பாரத் பூமி" என்ற பாடலைப் பாடி வெளியிட்டார். இக்காணொளிப் பாடலை 2020 மே 30-இல் இளையராஜா இந்தி, தமிழ் ஆகிய மொழிகளில் அவரது அதிகாரப்பூர்வ யூடியூப் கணக்கில் வெளியிட்டார்.
# எஸ். பி. பாலசுப்பிரமணியம்

## பின்னணிக்குரல்

சுடன்]]
பாலசுப்பிரமணியம் கமல்ஹாசன் தமிழில் நடித்த *மன்மத லீலை* திரைப்படம், தெலுங்கில் மொழிமாற்றம் செய்யப்பட்ட போது, கமல்ஹாசனுக்காக இரவல் குரல் (பின்னணிக் குரல்) கொடுத்தார். இதனைத் தொடர்ந்து கமல்ஹாசனுக்காக 120 தெலுங்குத் திரைப்படங்களில் பின்னணிக்குரல் கொடுத்துள்ளார். அத்துடன், இரசினிகாந்து, விஷ்ணுவர்தன், சல்மான் கான், பாக்யராஜ், மோகன், அனில் கபூர், கிரீஷ் கர்னாட், ஜெமினி கணேசன், அர்ஜுன், நாகேஷ், கார்த்திக், ரகுவரன் ஆகியோருக்கும் பல்வேறு மொழிப் படங்களில் இரவல் குரல் கொடுத்துள்ளார். தெலுங்கில் *தசாவதாரம்* படத்தில் மொத்தம் 10 கதாபாத்திரங்களில் ஏழு பாத்திரங்களுக்கு (பெண் பாத்திரம் உட்பட) பின்னணிக் குரல் கொடுத்துச் சாதனை புரிந்தார். *அன்னமய்யா*, *சிறீ சாயி மகிமா* ஆகிய திரைப்படங்களுக்காக இவருக்கு சிறந்த பின்னணிக் குரலுக்காக நந்தி விருது வழங்கப்பட்டது. *ஸ்ரீ ராம ராஜ்யம்* தமிழ்த் திரைப்படத்திற்காக 2012 ஆம் ஆண்டில் நந்தமூரி பாலகிருஷ்ணாவிற்காக இரவல் குரல் கொடுத்தார். *காந்தி* என்ற தெலுங்குத் திரைப்படத்தில் பென் கிங்ஸ்லிக்காக இரவல் குரல் கொடுத்தார்.
# எஸ். பி. பாலசுப்பிரமணியம்

## தொலைக்காட்சி நிகழ்ச்சிகள்

தெலுங்கு உண்மைநிலை தொலைக்காட்சி நிகழ்ச்சியான படுதா தீயாகா என்ற நிகழ்ச்சியை பாலசுப்பிரமணியம் தொகுத்து வழங்கியதில் தொலைக்காட்சிகளில் அறிமுகனார். இந்நிகழ்ச்சி 1996-ஆம் ஆண்டு முதல், ஆந்திரா, தெலங்காணாவிலிருந்து பாடும் திறமைகளை வெளிப்படுத்திய பெருமைக்குரியது. உஷா, கௌசல்யா, கோபிகா பூர்ணிமா, மல்லிகார்ஜுன், ஹேமச்சந்திரா, என்.சி காருண்யா, சுமிதா போன்ற தெலுங்குப் பாடகர்கள் நிகழ்ச்சியில் அறிமுகமாயினர். கன்னட உண்மைநிலை தொலைக்காட்சி நிகழ்ச்சியான எட் தும்பி ஹடுவேனுவையும் இவர் தொகுத்து வழங்கினார். பதலனி உண்டி, எண்டாரோ மகானுபஹ்லுலு, சுவரபிஷேகம் போன்ற பிற நிகழ்ச்சிகளிலும் பாலசுப்பிரமணியம் பங்குபெற்றார். தமிழ்நாட்டில் விஜய் தொலைக்காட்சியில் உண்மைநிலை நிகழ்ச்சியான இசைவானில் இளையநிலா எயார்டல் சூப்பர் சிங்கர் என்ற நிகழ்ச்சியிலும் பங்கெடுத்தார்.
# எஸ். பி. பாலசுப்பிரமணியம்

## நடிப்பு, இசையமைப்பு

பாலசுப்பிரமணியம் தென்னிந்திய மொழிகளில் எழுபதிற்கும் அதிகமான திரைப்படங்களில் நடித்துள்ளார். தமிழ், தெலுங்கு, கன்னடம், இந்தி இந்நான்கு மொழிகளில் நாற்பத்தைந்து திரைப்படத்திற்கு மேல் இசையமைத்துள்ளார்..
# எஸ். பி. பாலசுப்பிரமணியம்

## சாதனைகள்

நாற்பதாயிரம் பாடல்களைப் பாடி கின்னஸ் உலக சாதனை புத்தகத்தில் இடம் பிடித்திருக்கிறார். ஆறு முறை சிறந்த பின்னணிப் பாடகருக்கான தேசிய விருதினைப் பெற்றிருக்கிறார். எஸ். பி. பி. முறையாக கருநாடக இசையைப் பயின்றது இல்லை என்றாலும் சங்கராபரணம் என்ற படத்தில் கருநாடக இசையில் அமைந்த பாடலிற்காகத் தேசிய விருது பெற்றார். இதுவரை தேசிய விருதினை நான்கு மொழிகளுக்குப் பெற்ற ஒரே திரைப்படப் பின்னணிப் பாடகர் இவர் ஒருவரே. பிலிம்பேர் விருதினை ஒரு முறையும் பிலிம்பேர் விருது (தெற்கு) மூன்று முறையும் பெற்றுள்ளார். மேலும் தமிழ்நாடு அரசு, கருநாடக அரசுகளின் பல மாநில விருதுகளும் ஆந்திர அரசின் நந்தி விருதினை 25 முறையும் பெற்றார். இவர் 1981 ஆம் ஆண்டு தமிழக அரசின் கலைமாமணி விருது பெற்றார்.
பாலசுப்பிரமணியம் எந்தப் பாடகரும் செய்யாத சாதனைகளை இந்தியத் திரையிசையில் செய்திருக்கிறார். இவர் 1981 பெப்ரவரி 8 அன்று கர்நாடகா, பெங்களூரில் உள்ள பதிவரங்கில் காலை 9 மணியிலிருந்து இரவு 9 மணி வரை ஒரே நாளில் 21 பாடல்களைக் கன்னட இசையமைப்பாளர் உபேந்திர குமாருக்காகப் பாடி சாதனை செய்துள்ளார். மேலும் தமிழில் 19 பாடல்களையும் (ஒரே நாளில்), இந்தியில் 16 பாடல்களையும் (6மணி நேரத்தில்) பாடி சாதனை செய்திருக்கிறார். இவைகளெல்லாம் இவருடைய குறிப்பிடத்தக்க சாதனைகளாகும்.  
பாலசுப்பிரமணியம் இந்தியத் திரையிசையில் செழுமையான வாழ்க்கையை மிக கடின உழைப்பால் உருவாக்கிக் கொண்டார். 1970 களில் இசையமைப்பாளர் எம். எஸ். விஸ்வநாதன் இசையில் இணைந்து தமிழ், மலையாளம் ஆகிய மொழிப்பாடல்களைப் பாடியுள்ளார். தமிழ்த் திரைப்பட நடிகர்களான எம். ஜி. ராமச்சந்திரன், சிவாஜி கணேசன், ஜெமினி கணேசன், ஜெய்சங்கர் எனப் பல நடிகர்களுக்கு 1970களில் பின்னணி பாடியுள்ளார். பாலசுப்பிரமணியம் அப்பொழுது பிரபலமாக இருந்த பின்னணிப் பாடகிகளான பி. சுசீலா, எஸ். ஜானகி, வாணி ஜெயராம், எல். ஆர். ஈஸ்வரி ஆகியோருடன் பல சோடிப்பாடல்களைப் பாடியுள்ளார்.
# எஸ். பி. பாலசுப்பிரமணியம்

## குடும்ப வாழ்க்கை

பாலசுப்பிரமணியம் காதலித்துத் திருமணம் செய்து கொண்டார். இவருடைய மனைவி பெயர் சாவித்ரி, மகள் பல்லவி, மகன் எஸ். பி. பி. சரண். சரண் பின்னணிப் பாடகர், நடிகர், சின்னத்திரை தொடர் நடிகர், தயாரிப்பாளர் எனப் பன்முகம் கொண்டு வளர்ந்து வருகிறார்.
# எஸ். பி. பாலசுப்பிரமணியம்

## இறப்பு

இவருக்கு 2020 ஆகத்து 5 அன்று, கோவிட்-19 தொற்று இருப்பது உறுதி செய்யப்பட்டதைத் தொடர்ந்து, சென்னையிலுள்ள தனியார் மருத்துவமனையில் அனுமதிக்கப்பட்டார். சில நாள்களில் மோசமடைந்த இவரது உடல்நிலை, பின்பு கொஞ்சம் கொஞ்சமாக இயல்பு நிலைக்கு வந்து, வாய் வழியே சாப்பிடும் அளவுக்கு இவருடைய உடல்நிலை தேறியது. ஆனால் திடீரென்று 2020 செப்டம்பர் 24 அன்று, இவருடைய உடல்நிலை மீண்டும் மோசமடைந்ததைத் தொடர்ந்து, இவருக்கு மருத்துவர்கள் தீவிரச் சிகிச்சை அளித்தனர். ஆனால் சிகிச்சை பலனளிக்காமல், 2020 செப்டம்பர் 25 அன்று, இவருடைய உயிர் பகல் 1:04 மணியளவில் பிரிந்தது.
# எஸ். பி. பாலசுப்பிரமணியம்

## இசைத்துறை தொடர்பான சாதனைகள்

<div>
<div>எஸ். பி. பாலசுப்பிரமணியம் பெற்ற விருதுகள்</div>
<div>
# எஸ். பி. பாலசுப்பிரமணியம்

## இசைத்துறை தொடர்பான சாதனைகள்

### இந்திய அரச விருதுகள்

| ஆண்டு | விருது | வழங்கிய அமைப்பு | மேற்கோள்கள் |
| --- | --- | --- | --- |
| 2001 | பத்மசிறீ | இந்திய அரசு |  |
| 2011 | பத்ம பூசண் | இந்திய அரசு |  |
| 2021 | பத்ம விபூசண் | இந்திய அரசு | } |
# எஸ். பி. பாலசுப்பிரமணியம்

## இசைத்துறை தொடர்பான சாதனைகள்

### ஏனைய சிறப்பு விருதுகள்

| ஆண்டு | விருது | வழங்கிய அமைப்பு | மேற்கோள்கள் |
| --- | --- | --- | --- |
| 1981 | கலைமாமணி விருது | தமிழ்நாடு அரசு |  |
| 1999 | *மதிப்புறு முனைவர் பட்டம்* | தெலுங்கு பல்கலைக்கழகம் |  |
| 2008 | *கருநாடக ராஜியோத்சவ விருது* | கர்நாடக அரசு |  |
| 2009 | *மதிப்புறு முனைவர் பட்டம்* | சத்யபாமா பல்கலைக்கழகம், சென்னை |  |
| 2009 | *மதிப்புறு முனைவர் பட்டம்* | ஆந்திரப் பல்கலைக்கழகம் |  |
| 2010 | *மதிப்புறு முனைவர் பட்டம்* | ஜநேதொப அனந்தபூர் |  |
| 2017 | *கலா பிரதர்சினி கண்டசாலா புரசுக்கர்* | கண்டசாலா குடும்பம் & கலா பிரதர்சினி, சென்னை |  |
| 2017 | *மதிப்புறு முனைவர் பட்டம்* | பன்னாட்டுத் தமிழ்ப் பல்கலைக்கழகம், ஐக்கிய அமெரிக்கா | } |
# எஸ். பி. பாலசுப்பிரமணியம்

## இசைத்துறை தொடர்பான சாதனைகள்

### தேசியத் திரைப்பட விருதுகள்

| ஆண்டு | திரைப்படம் | பாடல் | மொழி | முடிவு | மேற்கோள் |
| --- | --- | --- | --- | --- | --- |
| 1979 | *சங்கராபரணம்* | "ஓம்பார நாதானு" | தெலுங்கு |  |  |
| 1981 | *ஏக் தூஜே கே லியே* | "தேரே மேரே பீச் மைன்" | இந்தி |  |  |
| 1983 | *சலங்கை ஒலி* | "வேதம் அனுவனுவுனா" | தெலுங்கு |  |  |
| 1988 | *உருத்திரவீணா* | "செப்பாலணி உந்தி" |  |  |  |
| 1995 | *சங்கீத சாகரா கானயோகி பஞ்சாட்சர காவை* | "உமண்டு குமண்டு கான கார் ஜே பதாரா" | கன்னடம் |  |  |
| 1996 | *மின்சார கனவு* | "தங்கத் தாமரை" | தமிழ் | } |  |
# எஸ். பி. பாலசுப்பிரமணியம்

## இசைத்துறை தொடர்பான சாதனைகள்

### பிலிம்பேர் விருதுகள்

| ஆண்டு | திரைப்படம் | பாடல் | முடிவு | மேற்கோள் |
| --- | --- | --- | --- | --- |
| 1981 | *ஏக் தூஜே கே லியே* | "தேரே மேரே பீச் மெயின்" |  |  |
| 1989 | *மெயின் பியார் கியா* | "தில் தீவானா" |  |  |
| 1991 | *சாஜன்* | "தும்சே மில்னே கி தமன்னா ஹை" |  |  |
| 1994 | *ஹம் ஆப்கே ஹைன் கௌன்* | "கும் ஆப்கி ஹையின் கௌன்" | } |  |
# எஸ். பி. பாலசுப்பிரமணியம்

## இசைத்துறை தொடர்பான சாதனைகள்

### தென்னிந்திய பிலிம்பேர் விருதுகள்

| ஆண்டு | விருது | படம் | பாடல் | மொழி(கள்) | முடிவு | மேற்கோள் |
| --- | --- | --- | --- | --- | --- | --- |
| 1983 | தென்னிந்திய பிலிம்பேர் வாழ்நாள் சாதனையாளர் விருது | - | - | - |  |  |
| 1986 | பின்னணிப் பாடகராக சிறந்த சாதனையாளர் | - | - | அனைத்துத் தென்னிந்திய மொழிகள் |  |  |
| 1991 | சிறந்த திரைப்படம் | *யெரா மந்தாரம்* | — | தெலுங்கு |  |  |
| 1995 | சிறந்த திரைப்படம் | *சுப சங்கல்பம்* | — | தெலுங்கு |  |  |
| 2006 | சிறந்த பின்னணிப் பாடகர் | *சிறீ ராமதாசு* | "அதிகாதிகோ பத்ரகிரி" | தெலுங்கு |  |  |
| 2007 | சிறந்த பின்னணிப் பாடகர் | *மொழி* | "கண்ணால் பேசும் பெண்ணே" | தமிழ் |  |  |
| 2008 | சிறந்த பின்னணிப் பாடகர் | *பாண்டுரங்கா* | "மாத்ருதேவோபவ" | தெலுங்கு |  |  |
| 2009 | சிறந்த பின்னணிப் பாடகர் | *மகாட்ஜ்மா* | "இந்திராம்மா" | தெலுங்கு |  |  |
| 2010 | சிறந்த பின்னணிப் பாடகர் | *ஆப்த ரக்சக்க* | "காரனே கார காரனே" | கன்னடம் |  |  |
| 2011 | சிறந்த பின்னணிப் பாடகர் | *ஏழாம் அறிவு* | "யம்மா யம்மா" | தமிழ் | } |  |
# எஸ். பி. பாலசுப்பிரமணியம்

## இசைத்துறை தொடர்பான சாதனைகள்

### தென்னிந்திய பன்னாட்டு திரைப்பட விருதுகள்

| ஆண்டு | விருது | திரைப்படம் | பாடல் | மொழி(கள்) | முடிவு |
| --- | --- | --- | --- | --- | --- |
| 2013 | சிறந்த பின்னணிப் பாடகருக்கான சீமா விருது | *சிறீ ராம ஜெயம்* | "ஜகதானந்த காரக" | தெலுங்கு |  |
| 2017 | சீமா வாழ்நாள் சாதனையாளர் விருது | பல திரைப்படங்கள் | பல பாடல்கள்: | பல்வேறு மொழிகள் | } |
# எஸ். பி. பாலசுப்பிரமணியம்

## இசைத்துறை தொடர்பான சாதனைகள்

### நந்தி விருதுகள்

| ஆண்டு | திரைப்படம் | பிரிவு | முடிவு |
| --- | --- | --- | --- |
| 2012
!*மிதுனம்* | சிறப்பு நடுவர் விருது |  |  |
| 2009
!*மகாத்மா* | சிறந்த பின்னணிப் பாடகர் |  |  |
| 2005
!*பெல்லாம் பிச்சோடு* | சிறந்த பின்னணிப் பாடகர் |  |  |
| 2003
!*சீத்தய்யா* | சிறந்த பின்னணிப் பாடகர் |  |  |
| 2002
!*வாசு* | சிறந்த பின்னணிப் பாடகர் |  |  |
| 2000
!*ராகவய்யாகாரி அப்பை* | சிறந்த பின்னணிப் பாடகர் |  |  |
| 2000
!*சிறீ சாயி மகிமா* | சிறந்த பின்னணிக் குரல் விருது |  |  |
| 1997
!*அன்னமய்யா* | சிறந்த பின்னணிக் குரல் |  |  |
| 1997
!*பிரியராகலு* | சிறந்த பின்னணிப் பாடகர் |  |  |
| 1996
!*பவித்திரா பந்தம்* | சிறந்த துணை நடிகர் |  |  |
| 1994
!*பைரவ துவீபம்* | சிறந்த பின்னணிப் பாடகர் |  |  |
| 1993
!*மிஸ்டர் பெல்லாம்* | சிறந்த பின்னணிப் பாடகர் |  |  |
| 1992
!*பங்காரு மாமா* | சிறந்த பின்னணிப் பாடகர் |  |  |
| 1991
!*சண்டி* | சிறந்த பின்னணிப் பாடகர் |  |  |
| 1989
!*நீரஜனம்* | சிறந்த பின்னணிப் பாடகர் |  |  |
| 1989
!*நீரஜனம்* | சிறந்த பின்னணிப் பாடகர் |  |  |
| 1989
!*பிரேமா* | சிறப்பு நடுவர் விருது |  |  |
| 1986
!*சிறிவென்னெலா* | சிறந்த பின்னணிப் பாடகர் |  |  |
| *மயூரி* | சிறந்த இசையமைப்பாளர் |  |  |
| சிறந்த பின்னணிப் பாடகர் |  |  |  |
| 1984
!*சுவர்ண சுந்தரி* | சிறந்த பின்னணிப் பாடகர் |  |  |
| 1983
!*பகுதூரப்பு பாட்டசாரி* | சிறந்த பின்னணிப் பாடகர் |  |  |
| 1981
!*பிரேமாபிசேகம்* | சிறந்த பின்னணிப் பாடகர் |  |  |
| 1979
!*சங்கராபரணம்* | சிறந்த பின்னணிப் பாடகர் |  |  |
| 1978
!*நாளாக எந்தரோ* | சிறந்த பின்னணிப் பாடகர் | } |  |
# எஸ். பி. பாலசுப்பிரமணியம்

## இசைத்துறை தொடர்பான சாதனைகள்

### தமிழ்நாடு அரசுத் திரைப்பட விருதுகள்

| ஆண்டு | திரைப்படம் | பிரிவு | முடிவு | மேற்கோள் |
| --- | --- | --- | --- | --- |
| 1969 | *அடிமைப் பெண்*, *சாந்தி நிலையம்* | சிறந்த பின்னணிப் பாடகர் |  |  |
| 1980 | *நிழல்கள்* | சிறந்த பின்னணிப் பாடகர் |  |  |
| 1990 | *கேளடி கண்மணி* | சிறந்த பின்னணிப் பாடகர் |  |  |
| 1994 | *ஜெய்ஹிந்த்* | சிறந்த பின்னணிப் பாடகர் | } |  |
# எஸ். பி. பாலசுப்பிரமணியம்

## இசைத்துறை தொடர்பான சாதனைகள்

### கருநாடக அரசுத் திரைப்பட விருதுகள்

| ஆன்டு | திரைப்படம் | பிரிவு | முடிவு |
| --- | --- | --- | --- |
| 1997-98 | *ஓ மல்லிகே* | சிறந்த பின்னணிப் பாடகர் |  |
| 2004-05 | *சுருஷ்டி* | சிறந்த பின்னணிப் பாடகர் |  |
| 2007-08 | *சவி சவி நெனப்பு* | சிறந்த பின்னணிப் பாடகர் | } |
</div></div>
# எஸ். பி. பாலசுப்பிரமணியம்

## திரைப்படப் பட்டியல்

<div>
<div>எஸ். பி. பாலசுப்பிரமணியத்தின் திரைப்படப் பட்டியல்</div>
<div>
# எஸ். பி. பாலசுப்பிரமணியம்

## திரைப்படப் பட்டியல்

### பின்னணிக்குரல் தந்த திரைப்படங்கள்

(இதுவொரு முழுமையான பட்டியல் அல்ல)
| **ஆண்டு** | **திரைப்படம்** | **மொழி** | **நடிகர்** | **குறிப்புகள்** |
| --- | --- | --- | --- | --- |
| 1982 | *காந்தி* | தெலுங்கு | பென் கிங்ஸ்லி |  |
| 1983 | *ஆனந்த பைரவி* | தெலுங்கு | கிரிஷ் கர்னாட் |  |
| 1988 | *சத்யா* | தமிழ் | கிட்டி |  |
| 1991 | *ஆதித்யா 369* | தெலுங்கு | தினு ஆனந்த் |  |
| 1997 | *அன்னமய்யா* | தெலுங்கு | சுமன் |  |
| 1997 | *அன்னமாச்சாரியா * | தமிழ் |  |  |
| 2005 | *அத்தடு * | தெலுங்கு | நாசர் |  |
| 2008 | *சிலம்டாக் மில்லியனர் * | தமிழ் | அணில் கபூர் |  |
| 2012 | *ஸ்ரீ ராம ராஜ்ஜியம்* | தமிழ் | நந்தாமுரி பாலகிருஷ்ணா | தமிழ் மொழியில் மட்டும் |
</div></div>
# எஸ். பி. பாலசுப்பிரமணியம்

## தொலைக்காட்சி நிகழ்ச்சிகள்

<div>
<div>எஸ். பி. பாலசுப்பிரமணியத்தின் தொலைக்காட்சி நிகழ்ச்சிகள்</div>
<div>
| **பெயர்** | **மொழி** | **குறிப்புகள்** |  |
| --- | --- | --- | --- |
| *நதி எங்கே போகிறது* | தமிழ் | நெடுந்தொடர் |  |
| *சன்னல்* | தமிழ் | நெடுந்தொடர் |  |
| *வானம்பாடி* | தமிழ் | இசை நிகழ்ச்சி |  |
| *பாடுதே தீயாக* | தெலுங்கு | இசை நிகழ்ச்சி |  |
| *பாடலானி உந்தி* | தெலுங்கு | இசை நிகழ்ச்சி |  |
| *என்டரு மஹனுபவலு* | தெலுங்கு | நெடுந்தொடர் |  |
| *என்னோடு பாட்டுப் பாடுங்கள்* | தமிழ் | இசை நிகழ்ச்சி |  |
| *இதே தம்பி ஹாடுவேனு* | கன்னடம் | இசை நிகழ்ச்சி |  |
| *இசைவானில் இளையநிலா, ஏர்டல் சூப்பர் சிங்கர் * | தமிழ் | இசை நிகழ்ச்சி, சிறப்பு நடுவர் | } |
</div></div>
# விக்கிப்பீடியா:உருவாக்க வேண்டிய கட்டுரைகள்/செய்திகளில் அடிபடும் தலைப்புகள்

## திரைப்படம்

- ரோபோ
- வாரணம் ஆயிரம்
- சத்யம்
- தாம் தூம்
- சுப்பிரமணியபுரம்
- பிரியாமணி
# விக்கிப்பீடியா:உருவாக்க வேண்டிய கட்டுரைகள்/செய்திகளில் அடிபடும் தலைப்புகள்

## அரசியல்

- சமத்துவ மக்கள் கட்சி
- சமாஜ்வாதி கட்சி
- பகுஜன் சமாஜ் கட்சி
- மம்தா பானர்ஜி
- முலாயம் சிங் யாதவ்
- குதிரை பேரம்
- நம்பிக்கை வாக்கெடுப்பு
# விக்கிப்பீடியா:உருவாக்க வேண்டிய கட்டுரைகள்/செய்திகளில் அடிபடும் தலைப்புகள்

## பொருளாதாரம்

- விலையேற்றம்
- ஊக வணிகம்
# விக்கிப்பீடியா:உருவாக்க வேண்டிய கட்டுரைகள்/செய்திகளில் அடிபடும் தலைப்புகள்

## இணையம்

- குறும்பதிவு
- டுவிட்டர்
- கூகுள் ரீடர்
- பிளாகர்
- ஃப்ளிக்கர்
- ஓப்பன்ஐடி
# விக்கிப்பீடியா:உருவாக்க வேண்டிய கட்டுரைகள்/செய்திகளில் அடிபடும் தலைப்புகள்

## பொதுவானவை

- அணு ஆற்றல்
- மின்வெட்டு
- நேரடி வீட்டுத் தொலைக்காட்சி - Direct-to-Home Television
- இருபது20 - கிரிக்கெட் ஆட்டம்
- கடற்கரை கைப்பந்தாட்டம்
- கலாநிதி மாறன்
- கலைஞர் தொலைக்காட்சி
# லால் கிருஷ்ண அத்வானி

**லால் கிருஷ்ண அத்வானி** (பிறப்பு நவம்பர் 8, 1927, கராச்சி) பாரதிய ஜனதா கட்சி நிறுவன தலைவர்களில் ஒருவர் ஆவார்.அத்வானி ஆர்.எஸ்.எஸ் ஊழியர். இந்திய மக்களவையில் எதிர்க்கட்சித் தலைவராக இருந்தவர். 2002 முதல் 2004 வரை இந்தியாவின் 7வது துணைப் பிரதமராக<nowiki/>ப் பணி ஆற்றினார். பாரதிய ஜனதா கட்சி இவரை மே 2009இல் நடைபெற்ற இந்திய பொதுத் தேர்தலில் பிரதமர் வேட்பாளராக அறிவித்தது. 2015 ஆம் ஆண்டு மார்ச்சுத் திங்கள் 30 ஆம் தேதி அன்று எல்.கே. அத்வானிக்கு நாட்டின் இரண்டாவது உயரிய விருதான **பத்ம விபூசன் விருது** வழங்கப்பட்டது.
# லால் கிருஷ்ண அத்வானி

## இளமைக் காலம்

சிந்து மாகாணத்தின் கராச்சி நகரில் பிறந்தவர். இவரது பெற்றோர் கிஷன்சந்த டி. அத்வானி மற்றும் ஞானிதேவி ஆவர். தன் பள்ளிக்கல்வியை கராச்சியிலுள்ள புனித பேட்ரிக் உயர் நிலைப்பள்ளியில் கற்றார். அதன் பின்னர் சிந்து மாகாணத்தின் ஹைதிராபாத்திலுள்ள அரசு கல்லூரியில் இணைந்தார். இந்தியா - பாகிஸ்தான் பிரிவினையின் போது இவரது குடும்பர் பாகிஸ்தானிலிருந்து இடம் பெயர்ந்து மும்பையில் குடியேறியது. மும்பை பல்கலைக்கழகத்தின் சட்டக்கல்லூரியில் சட்டப்படிப்பினை முடித்தார்.
# லால் கிருஷ்ண அத்வானி

## அரசியல்

அத்வானி தனது 14 ஆம் வயதில் 1941 ஆம் ஆண்டு ராஷ்டிரிய சுயம்சேவாக் சங்கத்தில் இணைந்தார். கராச்சி பகுதி கிளையின் முழு நேர ஊழியராக பணியாற்றினார். இந்திய - பாகிஸ்தான் பிரிவினைக்குப் பின்னர் ராஜஸ்தான் மாநிலத்திற்கு பணி செய்ய அனுப்பப்பட்டார். அங்கு *ஆல்வார், பாரத்பூர், கோட்டா, பிண்டி மற்றும் ஜாலாவார்* மாவட்டங்களில் 1952 வரை பணியாற்றினார்.
ஸ்யாம் பிரகாஷ் முக்கர்ஜி 1951 ல் தொடங்கிய ஜன சங்கத்தில் ராஷ்டிரிய சுயம்சேவாக் சங்கம் இணைந்ததும் அத்வானி ஜன சங்கத்தின் உறுப்பினரானார். ஜனசங்கத்தின் பொதுச் செயலாளராக இருந்த எஸ்.எஸ். பண்டாரியின் செயலாளராக அத்வானி ராஜஸ்தானில் நியமிக்கப்படுகிறார். பின்னர் 1957 ஆம் ஆண்டு நாடாளுமன்ற விவகாரங்களைக் கையாளுவதற்காக தில்லி அனுப்பப்படுகிறார். தில்லி ஜன சங்கத்தின் பொதுச் செயலாளராக நியமிக்கப்படுகிறார். 1966 ல் ஜன சங்கத்தின் தேசியத் தலைவர்களில் ஒருவராக அத்வானி நியமிக்கப்படுகிறார்.  
இந்திரா காந்தி அமுல்படுத்திய அவரசநிலைப் பிரகடனத்தின் பின்னான தேர்தலில் அத்வானி வெற்றி பெற்று மொரார்ஜி தேசாய் அமைச்சரவையில் தகவல் மற்றும் தொழில்நுட்ப அமைச்சராக பதவியேற்றார்.  
1980 டிசம்பரில் பாரதீய ஜனதாக் கட்சி<nowiki/>யை அடல் பிகாரி வாஜ்பாயுடன் சேர்ந்து உருவாக்கினார்.பாஜக உருவாக்கப்பட்ட பின்னர் 1982 களிலிருந்து இரண்டு முறை நாடாளுமன்ற மேலவை உறுப்பினராக இருந்தார்.
# லால் கிருஷ்ண அத்வானி

## சுயசரிதை

*எனது நாடு எனது வாழ்க்கை* (My country My life) எனும் பெயரில் 19 மார்ச் 2008 அன்று அப்துல்கலாம் இவரது சுயசரிதையை வெளியிட்டார். அவரது வாழ்க்கை நிகழ்வுகளை விவரிக்கும் 1040 பக்கங்களைக் கொண்டது இப்புத்தகம். புனைவல்லாத வகையில் மிக அதிகம் விற்பனையான புத்தகங்களுள் இதுவும் ஒன்றாக இருந்தது. இந்தியா - பாகிஸ்தான் பிரிவினைக் கால வரலாற்றையும், 1900 லிருந்து 2017 வரையிலான இந்திய வரலாற்றினையும் கொண்டது இப்புத்தகம்.
# லால் கிருஷ்ண அத்வானி

## ரதயாத்திரைகள்

மொத்தம் ஆறு ரத யாத்திரைகளை ஒருங்கிணைத்துள்ளார்.
1. ராமர் ரத யாத்திரை - குஜராத்தின் சோம்நாத்திலிருந்து உத்தரப் பிரதேசத்தின் அயோத்தி வரையிலான ரத யாத்திரை.
1. ஜனதேஷ் யாத்திரை - சட்டத்திருத்தத்திற்கு எதிரான ரத யாத்திரை - மைசூரிலிருந்து போபால் வரையிலான ரத யாத்திரை.
1. ஸ்வர்ண ஜெயந்தி ரத யாத்திரை - இந்தியாவின் 50 ஆண்டு சுதந்திர தின விழாவினை கொண்டாடும் விதமாக நடத்தப்பட்ட ரத யாத்திரை.
1. பாரத உதய் ரத யாத்திரை - அமிர்தசரஸிலிருந்து கன்னியாகுமரிக்கும் குஜராத்திலிருந்து ஒரிஸாவிற்கும் நடத்தப்பட்ட யாத்திரை.
1. பாரத சுரக்ஷா யாத்திரை - குஜராத்திலிருந்து தில்லிக்கு நடத்தப்பட்ட யாத்திரை.
1. ஜனசேதனா யாத்திரை - பீஹாரில் நடத்தப்பட்ட யாத்திரை.
# கைபர் பக்துன்வா மாகாணம்

**கைபர் பக்துன்வா மாகாணம்** (*Khyber Pakhtunkhwa*) இதன் பழைய பெயர் வடமேற்கு எல்லைப்புற மாகாணம் ஆகும். பாகிஸ்தான் நாட்டின் நான்கு மாகாணங்களில் ஒன்றாகும். பாகிஸ்தானின் வடமேற்கில் அமைந்த இச்சிறிய மாகாணத்தின் தென்மேற்கில் பாகிஸ்தான் அரசால் நேரடியாக நிர்வகிக்கப்படும் பழங்குடிகள் பகுதிகள் உள்ளது. இதன் தலைநகரம் பெசாவர் நகரம் ஆகும். இம்மாகாணததில் 38 மாவட்டங்கள் உள்ளது.  
1901 முதல் 1955 முடிய வடமேற்கு எல்லைப்புற மாகாணம் என்றும், பின்னர் **வடமேற்கு மாகாணம்** என்றும் அழைக்கப்பட்டது. பின்னர் 1 சூலை 1970 முதல் கைபர் பக்துன்வா மாகாணம் எனப்பெயரிடப்பட்டது. இம்மாகாணத்தின் ஆப்கானிஸ்தான் பன்னாட்டு எல்லைப் பகுதியில் உள்ளது.  
இம்மாகாணத்தின் எல்லைகள், மேற்கிலும், வடக்கிலும் ஆப்கானித்தான், தென்மேற்கில் பாகிஸ்தான் அரசால் நேரடியாக நிர்வகிக்கபப்டும் பழங்குடிகள் பகுதிகள், தென்கிழக்கில் பஞ்சாப், தேசியத் தலைநகரம் இசுலாமாபாத், ஆசாத் காஷ்மீர் மற்றும் வடக்கு நிலங்கள், தென்மேற்கில் பலுசிஸ்தானுடன் பகிர்ந்து கொள்கிறது.  
பாகிஸ்தான் நாட்டின் மக்கள்தொகையில் 11.9%ம், பொருளாதாரத்தில் 10.5%ம், கைபர் பக்துன்வா பங்களிக்கிறது. கைபர் பக்துன்வா மாகாணத்தின் பெரும்பான்மையான மக்கள் பஷ்தூ மொழி பேசும் பழங்குடி பஷ்தூன் மக்கள் ஆவர்.
# கைபர் பக்துன்வா மாகாணம்

## புவியியல்

முன்னர் கைபர் பக்துன்வா மாகாணத்தில் உள்ள இந்து குஷ் மலை தெற்காசியாவின் நுழைவாயிலாக இருந்தது.
கிழக்கில் கைபர் கணவாய் பகுதியில் ஜீலம் ஆற்றின் கரையில் அமைந்த ஆப்டாபாத் நகரத்திலிருந்து, அல் காயிதா அமைப்பின் தலைவர் ஒசாமா பின்லேடன், அமெரிக்கப்படைகளால் சுட்டுக்கொல்லப்ப்பட்டதால், உலக அளவில் இந்நகரம் பேசப்பட்டது.  
புவியியல் படி, கைபர் பக்துன்வா மாகாணத்தின் வடக்கில் பனிபடர்ந்த இந்துகுஷ் மற்றும் தெற்கில் வெப்பமும் மற்றும் குளிரும் நிறைந்த பெசாவர் என இரண்டு புவியியல் மண்டலங்களாக பிரிக்கப்பட்டுள்ளது.  
இம்மாகாணத்தின் சுவாத் சமவெளியில் சுவத், குனார், காபூல், சித்ரால் போன்ற ஆறுகள் பாய்கிறது.  
இம்மாகாணாத்தின் வடக்கில் பசுமை நிறைந்த புல் சமவெளிகளும், பனிபடர்ந்த கொடுமுடிகளும் சுற்றுலா பயணிகளை ஈர்க்கிறது. காபூல் ஆறு மற்றும் சுவத் ஆறுகள் கைபர் பக்துன்வா மாகாணத்தை வளப்படுத்துகிறது.
# கைபர் பக்துன்வா மாகாணம்

## வரலாறு

மகாபாரதம் கூறும் காந்தார நாடு இம்மாகாணத்தில் இருந்தது. தற்போது காந்தாரம் ஆப்கானிஸ்தான் பகுதியாக உள்ளது. இம்மாகாணத்தின் சுவாத் சமவெளியில் வேதகால நாகரீகம் தொடங்கியது. பின்னர் கிரேக்க செலூக்கியப் பேரரசு காலத்தில் இம்மாகாணத்தில் பௌத்த சமயம் செழிப்புடன் விளங்கியது.  
இம்மாகாணத்தின் கைபர் கணவாய் மற்றும் போலன் கணவாய் வழியாக வந்த சிதியர்கள், சகர்கள்,
பார்த்தியர்கள், கிரேக்கர்கள், பாரசீகர்கள், ஆப்கானியர்கள், துருக்கியர்கள், வட இந்தியாவை முற்றுகையிட்டு கைப்பற்றினர்.  
இம்மாகாணம் மௌரியப் பேரரசு, குப்தப் பேரரசு மற்றும் குசானப் பேரரசின் ஒரு மாகாணமாக விளங்கியது. பௌத்தம் இங்கு பிரபலமாக விளங்கிய காலத்தில் கனிஷ்கரின் தூபி, புத்கார தூபி போன்ற எண்ணற்ற தூபிகளும், விகாரைகளையும் கொண்டிருந்தது. மேலும் இப்பகுதி தில்லி சுல்தானகம் மற்றும் முகலாயப் பேரரசின் பகுதியாக விளங்கியது. இறுதியில் பிரித்தானிய இந்தியாவின் ஆட்சியில் இம்மாகாணம் வடமேற்கு எல்லைப்புற மாகாணம் என அழைக்கப்பட்டது. இந்தியப் பிரிவினைக்குப் பின்னர் இம்மாகாணம் பாகிஸ்தானின் ஒரு மாகாணம் ஆயிற்று.
# கைபர் பக்துன்வா மாகாணம்

## நிர்வாகம்

கைபர் பக்துன்வா மாகாணம் 7 கோட்டங்களும், 40 மாவட்டங்களும் கொண்டது.
# கைபர் பக்துன்வா மாகாணம்

## அரசியல்

இம்மாகாணம் கைபர் பக்துன்வா மாகாணச் சட்டமன்றத்திற்கு 145 தொகுதிகளும், பாகிஸ்தான் தேசிய சபைக்கு 46 நாடாளுமன்றத் தொகுதிகளையும் கொண்டுள்ளது.
# கைபர் பக்துன்வா மாகாணம்

## சுற்றுலா தலஙகள்

பாகிஸ்தானின் 28 தேசியப் பூங்காக்களில் 18 தேசியப் பூங்காக்கள் இம்மாகாணத்தில் உள்ளது. அவைகளில் சிறப்பானவைகள்:
- சித்ரால் தேசியப் பூங்கா
- பிரோகில் சமவெளி தேசியப் பூங்கா
- சுவாட் பள்ளத்தாக்கு
# கைபர் பக்துன்வா மாகாணம்

## மக்கள் தொகையியல்

2011ம் ஆண்டு மக்கள்தொகை கணக்கெடுப்பின் படி, இம்மாகாணத்தின் மொத்த மக்கள்தொகை 35,525,047 ஆகும். பெரிய இனக்குழு பஷ்தூன் பழங்குடி மக்கள் ஆவார். 1.5 மில்லியன் ஆப்கானிய அகதிகள் இம்மாகாணத்தில் உள்ளனர்.  
பஷ்தூன் இனத்தவருக்கு அடுத்து தாஜிக் மக்கள், ஹசாரா மக்கள் உள்ளனர். இம்மாகாணத்தின் மொத்த மக்கள்தொகையில் 52% ஆண்களும் மற்றும் 48% பெண்களும் உள்ளனர்.
# கைபர் பக்துன்வா மாகாணம்

## மக்கள் தொகையியல்

### மொழிகள்

உருது மொழி தேசிய மொழியாக இருப்பினும், கைபர் பக்துன்வா மாகாணத்தில் பெரும்பான்மையான மக்கள் பஷ்தூ மொழி, சராய்கி மொழி, கோவார் மொழி மற்றும் கோகிஸ்தானி மொழிகள் பேசுகின்றனர்..
# கைபர் பக்துன்வா மாகாணம்

## மக்கள் தொகையியல்

### சமயங்கள்

சன்னி இசுலாம் இம்மாகாணத்தில் அதிகம் பயிலப்படுகிறது. சித்ரால் மாவட்டத்தில் மட்டும் சியா இசுலாம் சிறிதளவு பயிலப்படுகிறது. சித்ரால் மாவடடத்தின் தெற்கில் வாழும் கலாஷ் மக்கள் பண்டைய கிரேக்க சமயத்தை பின்பற்றுகின்றனர். மிகச்சிறு அளவினர் இந்து மற்றும் சீக்கிய சமயத்தை பின்பற்றுகின்றனர்.
# கைபர் பக்துன்வா மாகாணம்

## அரசியல்

இம்மாகாணத்தில் 124 உறுப்பினர்கள் கொண்ட ஓரவை சட்டமன்றம் இயங்குகிறது. மேலும் பாகிஸ்தான் தேசிய சபைக்கு மூன்று நாடாளுமன்ற உறுப்பினர்களை தேர்வு செய்கிறது.
# கைபர் பக்துன்வா மாகாணம்

## பொருளாதாரம்

இம்மாகாணத்தின் வருவாய் காடுகள் பயிர்த்தொழில் மற்றும் சுற்றுலா மூலம் ஈட்டப்படுகிறது. இம்மாகாணத்தில் உள்ள கும்கர் மக்னீசிய சுரங்கம் மூலம்
பெருமளவு வருவாய் ஈட்டப்படுகிறது.
# கைபர் பக்துன்வா மாகாணம்

## பெயர் மாற்றம்

பஷ்தூ மொழியில் **பக்துன்வா** எனபதற்கு **பஷ்தூன் மக்களின் நிலம்** எனப்பொருள்படும். இம்மாகாணத்திற்கு கைபர் பக்துன்வா எனப் பெயர் சூட்ட வேண்டும் என பாகிஸ்தான் தேசிய அவாமி கட்சி போராடியதன் விளைவாக, 15 ஏப்ரல் 2010 அன்று **வடமேற்கு எல்லைப்புற மாகாணத்திற்கு** கைபர் பக்துன்வா மாகாணம் எனப் பெயரிடப்பட்டது.
பஷ்தூன் மக்கள்
# கைபர் பக்துன்வா மாகாணம்

## இதனையும் காண்க

- கைபர் பக்துன்வா மாவட்டப் பட்டியல்
- 2019 பாலகோட் வான் தாக்குதல்
- வடமேற்கு எல்லைப்புற மாகாணம் (1901-1955)
- வடமேற்கு எல்லைப்புற மாகாணம் (1901-2010)
- நடுவண் நிர்வாகத்தில் பழங்குடிப் பகுதிகள்
# எந்திரன் (திரைப்படம்)

***எந்திரன்*** (*Enthiran: The Robot*) 2010ல் வெளியான ஒரு அறிபுனை தமிழ்த் திரைப்படமாகும். சங்கர் இயக்கத்தில் ரஜினிகாந்த், ஐஸ்வர்யா ராய் நடித்திருக்கின்றார்கள். இப்படத்திற்கு ஏ. ஆர். ரகுமான் இசை அமைத்திருக்கின்றார். 2010, அக்டோபர் 1 அன்று இந்த திரைப்படம் உலகம் முழுவதும் வெளியானது. துபாய், சிட்னி உட்பட சில உலக நகரங்களில் செப்டம்பர் 30 இல் இத்திரைப்படத்தின் சிறப்புக் காட்சிகள் திரையிடப்பட்டன. இப்படம் இதற்கு முன்பு வெளியான அனைத்து தமிழ்த் திரைபடங்களின் பட வசூலை முறியடித்து சாதனை படைத்தது. இப்படத்திற்கு, *2.0* என்ற பெயரில் ஒரு தொடர்ச்சி திரைப்படம், தயாரிப்பில் உள்ளது.
# எந்திரன் (திரைப்படம்)

## கதை

ஒரு சுயசிந்தனை எந்திரனை உருவாக்குவதே விஞ்ஞானி வசீகரனின் குறிக்கோள். பல வருட உழைப்புக்கு பிறகு சிட்டியை உருவாக்குகிறார் வசி(வசீகரன்). சகமனிதர்களின் உணர்வுகளை புரிந்துகொள்ள முடியாமல் முடக்கப்படும் நிலையில் உள்ள சிட்டிக்கு உணர்வுகளையும் உருவாக்குகிறார் வசி.  
விஞ்ஞானியான ரஜினி (வசீகரன்) ஒரு மனிதனை ஒத்த ரோபோ (AndroidHumanoid Robot) தயாரிக்கிறார். அதே சமயம் அவருடைய குரு டேனி டென்சோங்கோவும் இதைனைப் போலவே முயற்சிக்க தோல்வியடைகிறது. வசீகரன்(ரஜினி) உருவாக்கிய எந்திரனுக்கு(சிட்டி) அங்கீகாரம் அளிக்கும் பொறுப்பு அவருக்கு இருக்கையில்,வசீகரன்(ரஜினி) உருவாக்கிய எந்திரனுக்கு உணர்வில்லை, அதனால் இது ஆபத்தானது என்று அங்கீகாரத்தை மறுத்து விடுகிறார்.மீண்டும் முயன்று வசீகரன் அந்த எந்திரனுக்கு உணர்வுகளை ஊட்டி அங்கீகாரம் பெற்றுவிடுகிறார். ஆனால் உணர்வு பெற்ற எந்திரனோ வசீகரன்(ரஜினி) காதலிக்கும் ஐஸ்வர்யாவையே காதலிக்க வேறு வழியில்லாமல் எந்திரனை அழித்து குப்பைத் தொட்டியில் வீசி விடுகிறார். தூக்கி எறிந்த மீதிப்பாகங்களை வைத்து மீண்டும் உருவாக்கி சிட்டியினிடம் காணப்பட்ட ஆக்கதிறனைக் கொண்ட நீல சிப்பை வெளியேற்றி விட்டு தவறான மென்பொருளை உள்ளடக்கிய அழிக்கும் திறனைக் கொண்டுள்ள சிவப்பு சிப்பை உள்ளீடு செய்ய, அது டேனியையும் அழித்து மேலும் தன்னை ஒத்த சிட்டி ரோபாக்களை தாங்களே உருவாக்கிக்கொள்ளும் திறம்கொண்டு விடுகிறது. அதனால் ஏற்படும் குழப்பம், அவை செய்யும் நாச வேலைகள், பிருமாண்ட இறுதிக்காட்சிகள என்பதுதான் மீதிக் கதையே.
# எந்திரன் (திரைப்படம்)

## நடிகர்கள்

- ரஜினிகாந்த் - கே. வசீகரன் மற்றும் சிட்டி
- ஐஸ்வர்யா ராய் (நடிகை) - சனா
- சந்தானம் (நடிகர்) -சிவா
- கருணாஸ் - ரவி
- தேவதர்சினி - லலிதா
- சாபு சிரில் - ஏஜேன் சா
- கலாபவன் மணி - பச்சைமுத்து
- ரேவதி சங்கரன் - வசீகரன் தாய்
- டெல்லி குமார் - வசீகரன் தந்தை
- கொச்சி ஹனீஃபா - போக்குவரத்து காவல் அதிகாரி
# எந்திரன் (திரைப்படம்)

## தமிழ்ப் பெயர் சர்ச்சை

தமிழ்நாடு அரசு தமிழ்த் திரைப்படங்கள் தமிழில் பெயரிடப்பட்டால் வரிவிலக்கு வழங்குகிறது. ரோபோ என்பது Robot என்ற ஆங்கிலச் சொல்லை அப்படியே எடுத்தாள்வதாகும். தமிழில் ரோபோ என்பதற்கு தானியங்கி என்ற பெயர் வழங்குகிறது. முன்னர் ரோபோ என்று பெயரிடப்பட்டு, பின்னர் *எந்திரன்* என்று பெயர் மாற்றப்பட்டுள்ளது.(இப்படம் முதன் முதலில் தயாரிக்க திட்டமிட்டது அய்ங்கரன் இண்டர்நேசனல். தயாரிப்பு காரணங்களினால் பின்பு சன் பிக்சர்ஸ் தயாரித்து வெளியிட்டது
# எந்திரன் (திரைப்படம்)

## ஏனைய மொழிகளில்

*எந்திரன்* திரைப்படம் தெலுங்கில் ரோபோ மற்றும் இந்தியில் ரோபோட் என்ற பெயரில் மொழிமாற்றம் செய்யப்பட்டு வெளியாகியுள்ளது. அத்துடன் மேலைத்தேய நாடுகளில் ஆங்கில உப தலைப்புகளுடன் வெளியிட எச்.பி.ஓ நிறுவனம் பொறுப்பேற்றுள்ளது .
# எந்திரன் (திரைப்படம்)

## இசை வெளியீடு

31 சூலை, 2010 அன்று மலேசியாவின் தலைநகரம் கோலாலம்பூரில் *எந்திரன்* இசை வெளியீட்டு விழா நடைபெற்றது. இந்தத் திரைப்பட இசையை ஏழு கோடி இந்திய ரூபாய்க்கு திங் என்ற நிறுவனம் வாங்கிக்கொண்டது.  
இசை வெளியிட்டு முதலாவது வாரத்தில் ஐடியூன்சில் ஐக்கிய அமெரிக்கா, ஐக்கிய இராச்சியம் ஆகிய நாடுகளில் இந்தத் திரைப்படப்பாடல்கள் முதல் இடத்தில் இருந்தமை குறிப்பிடத்தக்கது. அதாவது அதிகமாகப் பதிவிறக்கப்பட்ட பாடலாக இருந்தது. ஒரு தமிழ் திரைப்படப்பாடல் உலக அளவில் இவ்வாறு முதல் இடம் பிடித்தமை இதுவே முதற் தடவையாகும்.  
பாடல்கள்  
1.புதிய மனிதா- எஸ். பி. பாலசுப்பிரமணியம்  
2.காதல் அணுக்கள்-(ஸ்ரேயா கோஷல், விஜய் பிரகாஷ்)  
3.இரும்பிலே ஒரு இதயம்-([ ஏ.ஆர்.ரகுமான், லேடி காஷ்] மற்றும் கிறிஸி)  
4.சிட்டி டான்ஸ்-([ யோகி பி, பிரதீப் குமார், பிரவின் மணி])  
5.அரிமா அரிமா-([ சாதனா சர்கம், ஹரிஹரன், பென்னி தயாள்])  
6. கிளிமஞ்சாரோ-([ஜாவேத் அலி, சின்மயி])  
7. பூம் பூம் ரோபோ டா-([ ஸ்வேதா மோகன், தன்வி ஷா, யோகி பி, கீர்த்தி சகதியா])
# எந்திரன் (திரைப்படம்)

## வரவேற்பு

- உலகம் முழுதும் பெரிதும் எதிர்பார்க்கப்பட்ட இந்த *எந்திரன்* திரைப்படமானது அதிக வசூல் பெற்று தமிழ்த் திரைப்படங்களில் அதிக அளவு வசூல் அடைந்த திரைப்படம் என்னும் பெருமையைப் பெற்றது.
- இந்தியில் எதிர்பார்த்த வெற்றியைத் தராவிட்டாலும், தமிழ், தெலுங்கு, இந்தி ஆகிய 3 மொழிகளில் வெளியிடப்பட்ட இந்தப் படமானது உலகம் முழுதும் வெளியாகி வெற்றிகரமாக ஓடியது.
# சுப்ரமணியபுரம் (திரைப்படம்)

**சுப்ரமணியபுரம்**, 2008ஆம் ஆண்டு வெளிவந்த தமிழ்த் திரைப்படம் ஆகும். அறிமுக இயக்குநர் சசிகுமார் இயக்கி ஜெய், சுவாதி, சமுத்திரக்கனி, கஞ்சா கறுப்பு ஆகியோருடன் இணைந்து நடித்துள்ளார். அறிமுக இசையமைப்பாளர் ஜேம்ஸ் வசந்தனின் பாடல்கள் பெரும் வரவேற்பைப் பெற்றன. இயல்பான கதை, நடிப்புக்காக இத்திரைப்படம் பேசப்பட்டது.
# சுப்ரமணியபுரம் (திரைப்படம்)

## கதை

படித்த வேலையில்லாத இளைஞர்கள் அரசியல்வாதிகளின் தன்னலத்துக்காகப் பயன்படுத்தப்பட்டு வீணாவது, காதல்-நட்பில் உள்ள துரோகம் குறித்து கதை நகர்கிறது.  
20 ஆண்டுகளுக்கும் மேலாக சிறையில் இருந்து வெளிவரும் காசி (கஞ்சா கறுப்பு), கத்திக்குத்துக்கு உள்ளாகிறான். அங்கிருந்து காட்சிகள் பின்னோக்கிச் செல்கின்றன.  
1980களில் மதுரை நகரில் அழகர் (ஜெய்), பரமன் (சசிகுமார்), காசி (கஞ்சா கருப்பு), சித்தன், டும்கான் ஆகியோர் நண்பர்களாகச் சுற்றித் திரிகிறார்கள். சித்தன் மட்டும் ஒலிபெருக்கிக் கடை வைத்திருக்கிறார். இவர்கள் சிறு குற்றங்கள் செய்து காவலர்களிடம் சிக்கும் போது, உள்ளூர் அரசியல்வாதி சோமுவின் தம்பி கனகு (சமுத்திரக்கனி) ஆதரவாக இருந்து உதவுகிறார். இந்த நன்றியில் அழகரும் பரமனும் சேர்ந்து சோமுவின் அரசியல் எதிரி பழனிச்சாமியைக் கொல்கின்றனர். இதற்கிடையில் கனகின் அண்ணன் மகள் துளசியும் (சுவாதி) அழகரும் நெடுநாளாகவே காதல் மயக்கத்தில் இருக்கிறார்கள். சோமு, இக்கொலைக்குப் பிறகு கட்சியில் மாவட்டத்தலைவர் பொறுப்பு பெறுகிறார். ஆனால், சிறைக்குச் சென்ற அழகரையும் பரமனையும் வெளியே எடுக்காமல் ஏமாற்றி விடுகின்றனர். சிறையில் உள்ள இன்னொரு கைதியின் உதவியோடு வெளியே வரும் நண்பர்கள் அக்கைதிக்கு உதவியாக அவருடைய எதிரியைக் கொல்ல, பதிலுக்கு அந்த எதிரியின் நண்பர்கள் இவர்களைத் துரத்த, அவர்களையும் கொல்கிறார்கள்.  
தங்களை ஏமாற்றிய கனகுவைக் கொல்ல நேரம் பார்த்து அழகரும் பரமனும் ஒளிந்து வாழ்கிறார்கள். ஒரு முறை கனகுக்கு வைத்த குறி தவறி கனகுவின் அண்ணனைக் காயப்படுத்துகிறது. இதைச் சுட்டிக் காட்டி, அழகர் உயிரோடு இருந்தால் தங்கள் குடும்பத்தில் அனைத்து ஆண்களையும் கொன்று விடுவான் என்று சொல்லி கனகு துளசியை மூளைச் சலவை செய்கிறான். துளசி-அழகர் காதலை அறியும் கனகு, துளசி மூலம் அழகரை வஞ்சகமாகத் தனியிடத்துக்கு வரச் செய்கிறான். தன் காதலியே தனக்குச் சாவு அழைப்பு விடுத்து ஏமாற்றியதை அறிந்த அழகர், எந்த உணர்ச்சிகளையும் காட்டாமல் செத்து மடிகிறான். நண்பன் அழகரின் கொலைக்குப் பழியாக பரமன் கனகுவைக் கொடூரமாகத் தலையை அறுத்துக் கொல்கிறான். இத்தனை நாள் உடனிருந்த நண்பன் காசி, பரமனைக் காட்டிக் கொடுத்துக் கொன்று விடுகிறான்.  
இறுதிக் காட்சியில், நல்ல நண்பர்களுக்குத் துரோகம் செய்த காசி வாழத் தகுதியற்றவன் என்று சொல்லி டும்கான் காசியைக் கொல்கிறான்.
# சுப்ரமணியபுரம் (திரைப்படம்)

## நடிப்பு

- ஜெய் - அழகர்
- கஞ்சா கருப்பு - காசி
- சுவாதி - துளசி
- சசிகுமார் - பரமன்
- சமுத்திரக்கனி - கனகு
# சுப்ரமணியபுரம் (திரைப்படம்)

## வரவேற்பு

இயல்பான கதை, நடிப்புக்காக இப்படம் பெரும் வரவேற்பும் வணிக வெற்றியும் பெற்றது. 1980களில் உள்ள மதுரை, வாழ்க்கை முறைகளைச் சரியாகப் படம் பிடித்தமைக்காக கலை இயக்கம் பெரிதும் பாராட்டப்பட்டது. ஜேம்ஸ் வசந்தன் இசையில் *கண்கள் இரண்டால்* பாடல் பெரும் வரவேற்பு பெற்றது. படத்தின் பிற்பகுதியில் கூடிய-வன்முறை இருப்பது விமர்சனமாக முன்வைக்கப்பட்டது.
# சுப்ரமணியபுரம் (திரைப்படம்)

## விமர்சனங்கள்

ஆனந்த விகடன் வார இதழில் வந்த விமர்சனத்தில் "படம் முழுக்கக் கடுமையாக உழைத்திருக்கிறது கதிரின் கேமரா. காலத்தையும் கதையையும் இயல்பு மாறாமல் கொண்டுவந்து கொட்டும் ஒளி விளையாட்டு. ஜேம்ஸ் வசந்தன் அறிமுக இசையில் 'கண்கள் இரண்டால்..' பாடல் மனதை நனைக்கும் மென் மெலடிச் சாரல். ரேம்போன் கலை இயக்கத்துக்கு ஒரு ஸ்பெஷல் கைகுலுக்கல். ரத்த வாசனை அதிகம் என்பது ஒரு மைனஸ். இருப்பினும், இழைத்து இழைத்து சுப்ரமணியபுரம் கட்டியிருக்கிற அறிமுக இயக்குநர் சசிக்குமார், தரமான இயக்குநர்கள் வரிசையில் தன் முதல் முத்திரையைக் குத்தி இருக்கிறார்!" என்று எழுதி மதிப்பெண்களை வழங்கினர்.
# கஞ்சா கறுப்பு

**கஞ்சா கறுப்பு** (Ganja karuppu), (பிறப்பு: 5 சனவரி, 1976) ஒரு தமிழ்த் திரைப்பட நகைச்சுவை நடிகர் ஆவார். இவரது இயற்பெயர் கறுப்பு ராஜா. அறிமுகப் படம் *பிதாமகனில்* கஞ்சா விற்பவராக நடித்ததைத் தொடர்ந்து 'கஞ்சா கறுப்பு' என்று அழைக்கப்படுகிறார். மதுரைத் தமிழ் பேச்சு மற்றும் தனது எதார்த்தமன நடிப்பு மூலம் மக்கள் மத்தியில் பரவலாக அறியப்படுகிறார்.
# கஞ்சா கறுப்பு

## குறிப்பிடத்தக்க திரைப்படங்கள்

- *பிதாமகன்*
- *ராம் (திரைப்படம்)*
- *அறை எண் 305ல் கடவுள்*
- *சுப்பிரமணியபுரம்*
# கஞ்சா கறுப்பு

## திரைப்படங்கள்

| ஆண்டு | திரைப்படம் | கதாப்பாத்திரம் | குறிப்புகள் |
| --- | --- | --- | --- |
| 2003 | *பிதாமகன்* | கஞ்சா குடுக்கி |  |
| 2005 | *ராம் (திரைப்படம்)* | வாழவந்தான் |  |
| *சிவகாசி (திரைப்படம்)* |  |  |  |
| *சிதம்பரத்தில் ஒரு அப்பாசாமி* |  |  |  |
| *சண்டக்கோழி* |  |  |  |
| *திருடிய இதயத்தை* |  |  |  |
| 2006 | *கள்வனின் காதலி* |  |  |
| *திருப்பதி (திரைப்படம்)* |  |  |  |
| *கோடம்பாக்கம்* |  |  |  |
| *உனக்கும் எனக்கும்* | கருப்பையா |  |  |
| *அரண்* |  |  |  |
| *சிவப்பதிகாரம்* |  |  |  |
| *கிழக்கு கடற்கரை சாலை* |  |  |  |
| *ஆச்சார்யா* |  |  |  |
| 2007 | *தாமிரபரணி* | முத்து |  |
| *பருத்திவீரன்* | டக்ளஸ் |  |  |
| *பிறப்பு* |  |  |  |
| *அடாவடி * |  |  |  |
| *மதுரை வீரன்* |  |  |  |
| ''திருமுகன்' |  |  |  |
| *பசுபதி கோ ராசபாளையம்* |  |  |  |
| *அழகிய தமிழ்மகன்* |  |  |  |
| *மிருகம்* | இடி தாங்கி |  |  |
| *நெஞ்சிருக்கும் வரை* |  |  |  |
| *பழனியப்பா கல்லூரி* |  |  |  |
| 2008 | *பிரிவோம் சந்திப்போம்* | கருப்பு |  |
| *பிடிச்சிருக்கு* | எசக்கி |  |  |
| *விளையாட்டு* |  |  |  |
| *அறை எண் 305 இல் கடவுள்* | மொக்கச்சாமி |  |  |
| *இன்பா* |  |  |  |
| *பாண்டி* |  |  |  |
| *சுப்பிரமணியபுரம்* | காசி |  |  |
| *உளியின் ஓசை* | சூடாமணி |  |  |
| *தெனாவட்டு* | வெள்ளையன் |  |  |
| *பஞ்சாமிர்தம்* | முத்து |  |  |
| 2009 | *அ ஆ இ ஈ* |  |  |
| *காதல்னா சும்மா இல்ல* |  |  |  |
| *நாடோடிகள்* | மாரியப்பன் | பரிந்துரை, சிறந்த நகைச்சுவை நடிப்பிற்காக விஜய் விருது |  |
| *வைகை* |  |  |  |
| *மலை மலை* | கருப்பு |  |  |
| *மலையன்* |  |  |  |
| *ஆறுபடை* |  |  |  |
| *ஆறுமனமே* |  |  |  |
| *சூரியன் சட்டக் கல்லூரி* |  |  |  |
| *யோகி* | 'ஸ்டில்ஸ் ' மணி |  |  |
| *மத்திய சென்னை* |  |  |  |
| *பலம்* | அல்டாப் ஆறுமுகம் |  |  |
| 2010 | *மாஞ்சா வேலு* | பூஷன் |  |
| *கதை* |  |  |  |
| *அவள் பெயர் தமிழரசி* | ஒத்தப்புலி |  |  |
| *குட்டிப்பிசாசு* | கறுப்பு |  |  |
| *கற்றது களவு* |  |  |  |
| *பெண் சிங்கம்* |  |  |  |
| *களவாணி* | பஞ்சாயத்து |  |  |
| *விருந்தாளி* |  |  |  |
| *வம்சம்* | சொம்பு மணி |  |  |
| *சிந்து சமவெளி* | பாதிரியார் |  |  |
| *இரண்டு முகம்* |  |  |  |
| *ஒச்சாயி* |  |  |  |
| *ஆர்வம்* |  |  |  |
| *வல்லக்கோட்டை* | வீர சங்கிலி |  |  |
| *மகிழ்ச்சி* | ராசப்பன் |  |  |
| *சித்து* | மொண்ணையன் |  |  |
| 2011 | *தம்பிக்கோட்டை* |  |  |
| *சங்கரன்கோயில்* |  |  |  |
| *வேங்கை* | கணேசன் |  |  |
| *புலி வேசம்* |  |  |  |
| *ஆயிரம் விளக்கு* | டைசன் |  |  |
| *கீழத்தெரு கிச்சா* |  |  |  |
| *தம்பி வெட்டோத்தி சுந்தரம்* |  |  |  |
| *கொஞ்சம் சிரிப்பு கொஞ்சம் கோபம்* |  |  |  |
| *போராளி* | புலிக்குட்டி |  |  |
| 2012 | *மேதை* |  |  |
| ''ஒரு நடிகையின் வாக்குமூலம்' |  |  |  |
| *சூழ்நிலை* |  |  |  |
| *கொண்டான் கொடுத்தான்* | } |  |  |
# சமாஜ்வாதி கட்சி

**சமாஜ்வாதி கட்சி** (*Samajwadi Party*) இந்தியாவின் உத்திரப்பிரதேச மாநிலத்தில் உள்ள முதன்மையான கட்சிகளில் ஒன்றாகும். ஜனதா தளம் பல கட்சிகளாக சிதறிய போது, இக்கட்சி முலாயம் சிங் யாதவால் 1992 ஆம் ஆண்டு தோற்றுவிக்கப்பட்டது.
# சமாஜ்வாதி கட்சி

## கட்சி அங்கீகாரம்

இந்த கட்சி உத்திரப்பிரதேசம், உத்தராகண்டம், மத்தியப்பிரதேசம் ஆகியவற்றில் தேர்தல் ஆணையத்தால் அங்கீகரிக்கப்பட்ட மாநிலக் கட்சியாக இருத்தது. ஜூலை 29, 2010 அன்றைய தேர்தல் ஆணையத்தின் ஆணைப்படி இதற்கான மாநிலக் கட்சி என்ற அங்கீகாரம் உத்தராகண்டம், மத்தியப்பிரதேசம் ஆகிய மாநிலங்களில் விலக்கிக்கொள்ளப்படுகிறது. இக்கட்சிக்காக ஒதுக்கப்பட்ட சைக்கிள் சின்னமும் அங்கு பறிக்கப்பட்டுள்ளது. சனவரி 16 , 2017 அ்ன்று இந்தியத் தேர்தல் ஆணையம் அகிலேசு தலைமையிலான குழுவே உண்மையான சமாச்வாதி கட்சி எனவும் அதற்கே சைக்கிள் எனவும் அறிவித்துள்ளது.  
தெலுங்கு தேசம் கட்சியின் சின்னமும் சைக்கிள் ஆகும்.
# மச்சு பிச்சு

**மச்சு பிச்சு** (*Machu Picchu*) என்பது கடல் மட்டத்தில் இருந்து 2,400 மீட்டர் உயரத்தில் அமைந்திருக்கும் இன்கா பேரரசு காலத்தைய வரலாற்றுச் சிறப்பு மிக்க ஒரு பழைய நகரம் ஆகும். இது பெரு நாட்டில் உருபாம்பா பள்ளத்தாக்கின் மேலுள்ள மலைத் தொடரில் கஸ்கோ நகரில் இருந்து 80 கி.மீ. வடமேற்கே காணப்படுகிறது. பொதுவாக "இன்காக்களில் தொலைந்த நகரம்" என அழைக்கப்பட்டு வந்த மச்சு பிக்ச்சு இன்கா பேரரசின் வரலாற்றுச் சின்னமாகக் கருதப்படுகிறது.  
இது 1450ம் ஆண்டில் கட்டப்பட்டு நூறாண்டுகளின் பின்னர் இன்கா பேரரசை ஸ்பானியர்கள் கைப்பற்றியதில் இருந்து கைவிடப்பட்ட நிலையில் இருந்து வந்தது. பல நூற்றாண்டுகளாக மறக்கப்பட்டிருந்த இந்த நகரத்தை 1911 இல் அமெரிக்க வரலாற்றியலாளர் ஹிராம் பிங்கம் என்பவர் மீளக் கண்டுபிடித்தார். அதன் பின்னர் இது ஒரு சுற்றுலாப் பயணிகளின் ஒரு முக்கிய இடமாக மாற்றப்பட்டது. இந்நகரம் 1867ம் ஆண்டிலேயே ஜெர்மனியின் ஆகுஸ்டோ பேர்ன்ஸ் என்னும் பெரும் வர்த்தகரால் கண்டுபிடிக்கப்பட்டு கைவிடப்பட்டதாக அண்மையில் எடுக்கப்பட்ட ஆய்வுகளில் இருந்து தெரிய வருகிறது.  
1981 ஆம் ஆண்டில் இக்களம் பெருவின் ஆரசால் வரலாற்றுச் சின்னமாக அறிவிக்கப்பட்டது. 1983ம் ஆண்டில் யுனெஸ்கோ அமைப்பினால் உலக பாரம்பரியக் களமாக அறிவிக்கப்பட்டது. அத்துடன் 2007ஆம் ஆண்டில் இது புதிய ஏழு உலக அதிசயங்களுள் ஒன்றாகவும் அறிவிக்கப்பட்டது.  
மச்சு பிச்சு இன்கா காலத்தைய கட்டிடக் கலைக்கு சான்றாக அமைந்துள்ளது. உலர் கற்களைக் கொண்டு கட்டப்பட்ட பளபளபாக்கப்பட்ட சுவர்களைக் கொண்டுள்ளது. இங்குள்ள "இன்டிகுவாட்டானா" என்ற சூரியனுக்குக் கட்டப்பட்ட ஒரு கோயில் இதன் முக்கிய பகுதியாகும். 20ம் நூற்றாண்டின் ஆரம்பத்தில் இதனைக் கண்டுபிடித்த ஹிராம் பிங்கம் தன்னுடன் எடுத்துச் சென்ற பல வரலாற்று முக்கியத்துவம் வாய்ந்த பொருட்களை இந்நகருக்கு மீளக் கொண்டு வர பெரு அரசுக்கும் யேல் பல்கலைக்கழகத்துக்கும் இடையில் 2007ம் ஆண்டில் ஒப்பந்தம் ஏற்படுத்தப்பட்டது. ஆண்டுதோறும் பெருமளவு உல்லாசப் பயணிகள் இங்கு முற்றுகை இடுவதும் இக்களத்தின் பாதுகாப்புக்கு அச்சுறுத்தலாக உள்ளது. 2003ம் ஆண்டில் மட்டும் 400,000 உல்லாசப் பயணிகள் இங்கு வருகை தந்திருந்தனர்.
# மச்சு பிச்சு

## வரலாறு

மச்சி பிச்சு நகரம் 1450 ஆம் ஆண்டளவில் இன்கா பேரரசின் ஆட்சி உச்சத்தில் இருந்தபோது அமைக்கப்பட்டது. 100 ஆண்டுகளின் பின்னர் 1572 ஆம் ஆண்டில் எசுப்பானியர்களின் ஆக்கிரமப்பைத் தொடர்ந்து இந்நகரம் கைவிடப்பட்டது. எசுப்பானிய ஆக்கிரமிப்பாளர்கள் வருவதற்கு முன்னரேயே இந்நகரத்தின் மக்கள் இங்கு பரவிய பெரியம்மை நோய் காரணமாக அழிக்கப்பட்டனர் என்ற கருத்தும் உண்டு. பிக்ச்சோ என்ற பெயருள்ள ஒரு நகரைப் பற்றி எசுப்பானியர்கள் அறிந்திருந்தார்கள் என்றாலும், அவர்கள் அந்நகருக்கு சென்றார்கள் என்பது குறித்து எவ்வித ஆதாரங்களும் இல்லை. ஆக்கிரமிப்பாளர்கள் வேறு இடங்களில் உள்ள புராதன கற்பாறைகளை அழித்திருந்தனர் என்றாலும், மச்சு பிக்ச்சுவில் உள்ளவற்றை அவர்கள் தொடவில்லை]]